stanford-oval/wikipedia huggingface dataset:
ซุนหลิม (ซุน เชิน)

ขุนพลและผู้สำเร็จราชการแห่งง่อก๊ก (ค.ศ. 232-259)
บทความนี้เกี่ยวกับขุนพลและผู้สำเร็จราชการแทนพระองค์ของรัฐง่อก๊ก สำหรับขุนพลของรัฐง่อก๊กที่มีบทบาทในช่วงการล่มสลายของง่อก๊ก ดูที่ ซุนหลิม (ซุน ซิน)
| ซุนหลิม (ซุน เชิน) |
| --- | --- |
孫綝

อัครมหาเสนาบดี (丞相 เฉิงเซี่ยง)
ดำรงตำแหน่ง 3 ธันวาคม ค.ศ. 258 (258) – 18 มกราคม ค.ศ. 259 (259)
กษัตริย์: ซุนฮิว
ก่อนหน้า: ซุนจุ๋น
ถัดไป: เอียงเหียง
เจ้ามณฑลเกงจิ๋ว (荊州牧 จิงโจวมู่)
ดำรงตำแหน่ง 3 ธันวาคม ค.ศ. 258 (258) – 18 มกราคม ค.ศ. 259 (259)
กษัตริย์: ซุนฮิว
มหาขุนพล (大將軍 ต้าเจียงจฺวิน)
ดำรงตำแหน่ง ธันวาคม ค.ศ. 256 (256) – 3 ธันวาคม ค.ศ. 258 (258)
กษัตริย์: ซุนเหลียง
ก่อนหน้า: ซุนจุ๋น
ถัดไป: เตงฮอง
ขุนพลยุทธพิทักษ์ (武衛將軍 อู่เว่ย์เจียงจฺวิน)
ดำรงตำแหน่ง 19 ตุลาคม ค.ศ. 256 (256) – ธันวาคม ค.ศ. 256 (256)
กษัตริย์: ซุนเหลียง
 
ข้อมูลส่วนบุคคล
เกิด: ค.ศ. 232
เสียชีวิต: 18 มกราคม พ.ศ. 259 (27 ปี) นครหนานจิง มณฑลเจียงซู
บุพการี: ซุน ชั่ว (บิดา)
ญาติ: ดูพงศาวลีง่อก๊ก
อาชีพ: ขุนพล, ผู้สำเร็จราชการแทนพระองค์
ชื่อรอง: จื่อทง (子通)
บรรดาศักดิ์: หย่งหนิงโหว (永寧侯)

ซุนหลิม (ค.ศ. 232 – 18 มกราคม ค.ศ. 259) มีชื่อในภาษาจีนกลางว่า ซุน เชิน (จีน: 孫綝; พินอิน: Sūn Chēn) ชื่อรอง จื่อทง (จีน: 子通; พินอิน: Zǐtōng) เป็นขุนพลและผู้สำเร็จราชการแทนพระองค์แห่งรัฐง่อก๊กในยุคสามก๊กของจีน ซุนหลิมปกครองในฐานะผู้สำเร็จราชการแทนพระองค์ในรัชสมัยของจักรพรรดิซุนเหลียงและซุนฮิว ความขัดแย้งระหว่างซุนหลิมและซูนเหลียงทำให้ในที่สุดซุนหลิมปลดซุนเหลียงจากตำแหน่งจักรพรรดิและตั้งซุนฮิวขึ้นครองราชย์แทน แต่ซุนหลิมก็ถูกสังหารโดยซุนฮิวในระหว่างการก่อรัฐประหารโดยซุนฮิว
ในฐานะผู้สำเร็จราชการแทนพระองค์

ซุนหลิมเป็นลูกพี่ลูกน้องกันกับซุนจุ๋นที่เป็นผู้สำเร็จราชการแทนพระองค์ลำดับก่อนหน้า ทั้งคู่เป็นเหลนชายของซุนเจ้งผู้เป็นพระปิตุลา (อา) ของซุนกวนจักรพรรดิผู้ก่อตั้งรัฐง่อก๊ก ซุนหลิมและซุนจุ๋นเป็นหลานปู่ของซุน เก่า (孙暠) มีข้อมูลน้อยมากเกี่ยวกับหน้าที่การงานของซุนหลิมในช่วงต้น ๆ จนกระทั่งเมื่อซุนจุ๋นล้มป่วยกะทันหันในปี ค.ศ. 256 และซุนจุ๋นเลือกจะถ่ายโอนอำนาจให้กับซุนหลิม ซุนหลิมเสียชีวิตหลังจากนั้นไม่นานและซุนหลิมขึ้นเป็นผู้สำเร็จราชการแทนพระองค์ ขุนพลลิกี๋โกรธมากเมื่อทราบเรื่องดังกล่าว (เนื่องจากลิกี๋ก็ไม่พอใจซุนจุ๋นจากรูปแบบการปกครองแบบเผด็จการและไม่ได้สร้างผลงานใด ๆ มาแต่ก่อน) ลิกี๋จึงร่วมมือกับเสนาบดีเตงอิ๋น พยายามจะโค่นล้มซุนหลิม ซุนหลิมใช้กำลังทหารตอบโต้ กองกำลังของซุนหลิมเอาชนะเตงอิ๋นและลิกี๋ได้ เตงอิ๋นและตระกูลถูกประหารชีวิต ส่วนลิกี๋ฆ่าตัวตาย หลังซุนหลิมเอาชนะเตงอิ๋นและลิกี๋ได้ก็ยิ่งมีความเย่อหยิ่งมากขึ้น
ในปี ค.ศ. 257 จักรพรรดิซุนเหลียงพระชนมายุ 14 พรรษาเริ่มจัดการราชการสำคัญบางอย่างด้วยพระองค์เอง พระองค์ก่อตั้งกองกำลังรักษาพระองค์ซึ่งประกอบด้วยชายหนุ่มและข้าราชการที่มีอายุไล่เลี่ยกับพระองค์ โดยตรัสว่าพระองค์ตั้งพระทัยจะเติบโตไปด้วยกันกับพวกเขา บางครั้งพระองค์ยังทรงตั้งคำถามถึงการติดสินใจของซุนหลิม ซุนหลิมเริ่มรู้สึกวิตกกังวลเกี่ยวกับเรื่องจักรพรรดิหนุ่มซุนเหลียง
กบฏในฉิวฉุนครั้งที่ 3

บทความหลัก: กบฏจูกัดเอี๋ยน
ต่อมาในปีเดียวกัน จูกัดเอี๋ยนขุนพลของรัฐวุยก๊กเชื่อว่าสุมาเจียวผู้สำเร็จราชการแทนพระองค์แห่งวุยก๊กกำลังคิดการจะยังราชบัลลังก์ จูกัดเอี๋ยนจึงประกาศก่อกบฏและขอการสนับสนุนจากง่อก๊ก กองกำลังขนาดเล็กนำโดยบุนขิมอดีตขุนพลวุยก๊กที่แปรพักตร์เข้าด้วยง่อก๊กจึงเร่งยกกำลังพลมาช่วย แต่ซุนหลิมนำทัพหลักและเลือกจะตั้งค่ายไกลออกไปจากฉิวฉุนที่จูกัดเอี๋ยนกำลังถูกทัพสุมาเจียวล้อมไว้ และซุนหลิมก็ตั้งมั่นโดยไม่ได้ทำการใด ๆ เมื่อซุนหลิมสั่งให้ขุนพลจูอี้ให้พยายามช่วยเหลือฉิวฉุนโดยใช้กำลังพลที่เหนื่อยล้าและไม่ได้กินอิ่ม จูอี้ก็ปฏิเสธ ซุนหลิมจึงสั่งประหารชีวิตจูอี้ ทำให้ผู้คนที่ชิ่นชมทักษะทางการทหารและความซื่อสัตย์ของจูอี้รู้สึกโกรธเคือง เมื่อซุนหลิมไม่สามารถทำอะไรได้ การก่อกบฏของจูกัดเอี๋ยนก็ล้มเหลวในปี ค.ศ. 258 กองกำลังของบุนขิมก็ตกเป็นเชลยของวุยก๊ก
ซุนหลิมรู้ว่าผู้คนในง่อก๊กรวมถึงจักรพรรดิหนุ่มซุนเหลียงต่างก็โกรธตน ซุนหลิมจึงเลือกจะไม่กลับไปนครหลวงเกี๋ยนเงียบ แต่กลับส่งคนสนิทของตนไปดูแลการป้องกันนครหลวงแทน ซุนเหลียงยิ่งกริ้วมากขึ้น และวางแผนร่วมกับกิมก๋งจู๋ที่เป็นพระเชษฐภคินี, ขุนพลเล่าเสง (劉丞/劉承 หลิว เฉิง), จวนเสียง (全尚 เฉฺวียน ช่าง) พระสัสสุระ (พ่อตา) และจวนกี๋ (全記 เฉวียน จี้) พระเทวัน (พี่เขยหรือน้องเขย) เพื่อโค่นล้มซุนหลิม แต่จวนเสียงไม่ได้ปิดบังแผนการจากภรรยาซึ่งลูกพี่ลูกน้องของซุนหลิม ภรรยาของจวนเสียงจึงไปบอกซุนหลิมในเรื่องนี้ ซุนหลิมจึงเร่งให้จับตัวจวนเสียงและสังหารเล่าเสง จากนั้นจึงนำทหารล้อมพระราชวังและบังคับขุนนางคนอื่น ๆ ให้เห็นพ้องที่จะปลดซุนเหลียงลงจากตำแหน่งจักรพรรดิ โดยการประกาศเท็จต่อผู้คนว่าซุนเหลียงประชวนด้วยพระโรคทางจิต ซุนเหลียงถูกลดสถานะลงเป็น "อ๋องแห่งห้อยเข" (會稽王 ไค่วจีหวาง)
ความล่มจมและการเสียชีวิต

จากนั้นซุนหลิมจึงตั้งให้พระเชษฐาของซุนเหลียงคือซุนฮิวผู้เป็นอ๋องแห่งลองเอี๋ย (琅邪王 หลางหยาหวาง) ขึ้นเป็นจักรพรรดิองค์ใหม่ ซุนฮิวเพิ่มห้าอำเภอให้เขตศักดินาของซุนหลิม รวมถึงตั้งให้เหล่าน้องชายของซุนหลิมขึ้นมีบรรดาศักดิ์โหวเพื่อเป็นการเอาใจซุนหลิม แต่ต่อมาไม่นานซุนหลิมก็มีเรื่องขัดแย้งกับจักรพรรดิซุนฮิวเนื่องจากเหตุการณ์เล็ก ๆ คือเรื่องที่ซุนหลิมนำเนื้อและสุรามายังพระราชวังโดยตั้งใจจะรวมงานเลี้ยงกับจักรรรดิ แต่ซุนฮิวทรงปฏิเสธของถวาย ซุนหลิมจึงนำอาหารและสุราไปยังบ้านของขุนพลเตียวปอ แสดงความรู้สึกผิดหวังที่ซุนฮิวทรงปฏิเสธให้เตียวปอฟัง รวมถึงแสดงความเห็นว่าตนควรเลือกคนอื่นขึ้นเป็นจักรพรรดิ เตียวปอทูลรายงานเรื่องคำบ่นของซุนหลิมนี้แก่ซุนฮิว ซุนฮิวจึงทรงวิตกในเรื่องซุนหลิม แต่ยังคงแสดงพระองค์ภายนอกว่าทรงโปรดปรานซุนหลิม ซุนหลิมเริ่มกังวลเกี่ยวกับจุดยืนของตนต่อจักรพรรดิ จึงทูลขอออกจากนครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เพื่อไปทำหน้าที่ป้องกันนครหลวงรองคือบู๊เฉียง (武昌 อู่ชาง; ปัจจุบันคือนครเอ้อโจว มณฑลหูเป่ย์) ซุนฮิวทรงอนุญาต
อย่างไรก็ตาม ซุนฮิวเริ่มทรงกังวลว่าซุนหลิมจะเข้ายึดบู๊เฉียงและก่อกบฏ พระองค์จึงทรงสมคบคิดกับเตียวปอและมหาขุนพลเตงฮองจะสังหารซุมหลิมระหว่างเทศกาลล่าปา ต่อมาข่าวจะรั่วไหล ซุนหลิมรู้สึกวิตกกังวลแต่ก็ไม่อาจปฏิเสธผู้แทนพระองค์ที่ซุนฮิวทรงส่งมาเชิญซุนหลิม ซุนหลิมจึงเดินทางไปร่วมเทศกาล โดยเห็นว่าตนอาจจะออกจากเทศกาลไปด้วยข้ออ้างว่าจวนของตนถูกไฟไหม้ แต่ซุนหลิมออกไปไม่สำเร็จและถูกจับกุมโดยทหารของเตงฮองและเตียวปอ ซุนหลิมทูลร้องขอชีวิตต่อซุนฮิว ขอถูกเนรเทศไปมณฑลเกาจิ๋ว (ปัจจุบันคือภาคเหนือของประเทศเวียดนาม) หรือให้กลายเป็นทาสแทน แต่ซุนฮิวทรงปฏิเสธโดยตรัสกับซุนหลิมว่าตัวซุนหลิมไม่ได้เสนอทางเลือกเช่นนี้กับเตงอิ๋นและลิกี๋ ซุนหลิมจึงถูกประหารชีวิตพร้อมด้วยสมาชิกในตระกูล นอกจากนี้ซุนฮิวยังรู้สึกละอายพระทัยที่จะอยู่ร่วมตระกูลกับซุนจุ๋น (ซุน จฺวิ้น) และซุนหลิม (ซุน เชิน) จึงมีรับสั่งให้ถอดชื่อของทั้งคู่ออกจากตระกูลซุน และเรียกทั้งสองด้วยชื่อว่ากู้ จฺวิ้น (故峻) และกู้ เชิน (故綝) แทน
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (1977) [คริสต์ทศวรรษ 280 หรือ 290].  เผย์ ซงจือ (บ.ก.). 三國志 [สามก๊กจี่ (ซานกั๋วจื้อ)]. Taipei: Dingwen Printing.
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
ปฏิบัติการคิคุซุย

ปฏิบัติการคิคุซุย(菊水作戦 Kikusui sakusen) เป็นหนึ่งในการโจมตีทางอากาศแบบพลีชีพโดยกองทัพจักรวรรดิญี่ปุ่นในช่วงระหว่างยุทธการที่โอกินาวะต่อกองเรือฝ่ายสัมพันธมิตรในทะเลบริเวณใกล้เกาะโอกินาวะ ซึ่งเป็นส่วนหนึ่งของปฏิบัติการเท็งโง ชื่อของปฏิบัติการที่คำว่า "คิคุซุย" มาจากฮาตะ-จิรุชิ(ธงรบ)ของซามูไรที่มีนามว่า คูซูโนกิ มาซาชิเงะ
ปฏิบัติการคอลลาร์ (การตีโฉบฉวยของคอมมานโด)

ปฏิบัติการคอลลาร์ เป็นรหัสนามสำหรับการตีโฉบฉวยของหน่วยคอมมานโดเป็นครั้งแรก ดำเนินการโดยกองทัพบริติช ในช่วงสงครามโลกครั้งที่สอง พื้นที่ที่ได้เลือกสำหรับการตีโฉบฉวยคือจังหวัดปาดกาแลบนชายฝั่งฝรั่งเศส หน่วยคอมมานโดบริติชไม่ได้ถูกก่อตั้งมานานและยังไม่ได้รับการฝึกแต่อย่างใด ดังนั้นปฏิบัติการได้ถูกมอบให้กับกองร้อยอิสระที่ 11 ภายใต้บัญชาการของพันตรี รอนนี ท็อด
เป้าหมายของการตีโฉบฉวบครั้งนี้คือการลาดตระเวนพื้นที่ทั้งสี่แห่งและจับกุมเชลย ในช่วงคืนวันที่ 24/25 มิถุนายน ค.ศ. 1940 ทหาร 115 นายของกองร้อยอิสระที่ 11 ได้ดำเนินปฏิบัติการ แต่พวกเขาไม่สามารถรวบรวมข่าวกรองหรือทำให้อุปกรณ์เครื่องมือของเยอรมันเกิดความเสียหาย ความสำเร็จเพียงอย่างเดียวของพวกเขาคือการสังหารทหารยามเยอรมันสองนาย
ปฏิบัติการจิ่นโจว

แม่แบบ:Campaignbox Second Sino-Japanese War
ปฏิบัติการจิ่นโจว(Jinzhou (Chinchow) Operation) เป็นปฏิบัติการทางทหารในปี ค.ศ. 1931 ในช่วงที่ญี่ปุ่นบุกครองแมนจูเรีย ซึ่งเป็นเหตุการณ์เบื้องต้นที่มีส่วนทำให้สงครามจีน-ญี่ปุ่นครั้งที่สองลุกลามในปี ค.ศ. 1937
ถนนศิริพงษ์

อาคารพาณิชย์ริมถนนศิริพงษ์ ช่วงตัดกับถนนบำรุงเมือง
ถนนศิริพงษ์ (อักษรโรมัน: Thanon Siri Phong) เป็นถนนสายสั้น ๆ สายหนึ่งในพื้นที่แขวงเสาชิงช้า​และแขวงสำราญราษฎร์​ เขตพระนคร กรุงเทพมหานคร มีจุดเริ่มต้นจากด้านข้างศาลาว่าการกรุงเทพมหานคร ทอดผ่านจุดตัดระหว่างถนนบำรุงเมือง และขนานไปกับถนนอุณากรรณ เลียบข้างวัดสุทัศนเทพวราราม ทอดผ่านโรงเรียนเบญจมราชาลัย ในพระบรมราชูปถัมภ์ เข้าพื้นที่แขวงสำราญราษฎร์ ผ่านหน้าโรงเรียนภารตวิทยาลัยและสมาคมฮินดูสมาช, สวนรมณีนาถ ไปสิ้นสุดที่จุดบรรจบกับถนนอุณากรรณ ที่มาจากแยกอุณากรรณ
โดยชื่อ "ศิริพงษ์" มาจากการแปลงพระนามของพระเจ้าบรมวงศ์เธอ กรมขุนมรุพงศ์ศิริพัฒน์ พระโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดาบัว ซึ่งทรงเคยมีวังที่ประทับ ณ ที่ ๆ เป็นที่ตั้งของโรงเรียนเบญจมราชาลัย ในพระบรมราชูปถัมภ์ ปัจจุบันนี้
แหล่งข้อมูลอื่น

แผนที่และภาพถ่ายทางอากาศของ ถนนศิริพงษ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′04″N 100°30′10″E﻿ / ﻿13.751127°N 100.502821°E﻿ / 13.751127; 100.502821
ปฏิบัติการคูตูซอฟ

| ด ค กแนวรบด้านตะวันออก |
| --- | --- |
 ค.ศ. 1941 บาร์บารอสซา แบรสต์  เบียวิสตอค–มินสค์  ระไซนี  โบรดี  เบสซาเรเบีย  ภัยพิบัติทาลลินน์  เลนินกราด  สโมเลนสค์ครั้งที่ 1  ฮาร์คอฟครั้งที่ 1  อูมัญ  โอเดสซา  เคียฟครั้งที่ 1  เซวัสโตปอล  รอสตอฟ  มอสโก  เคียร์ช  ฟินแลนด์ ค.ศ. 1942 ลูย์บัน  รเจฟ  โทโรเปตส์และฮอล์ม  เดเมียนสค์  ฮอล์มพ็อกเกต  เวลีคีเยลูคี  รเจฟ ฤดูร้อน 1942  ฮาร์คอฟครั้งที่ 2  สีน้ำเงิน  คอเคซัส  สตาลินกราด ยูเรนัส  มาร์ส  พายุฤดูหนาว  ลิตเติลแซเทิร์น ค.ศ. 1943 ไทดัลเวฟ  ฮาร์คอฟครั้งที่ 3  คูสค์  ฮาร์คอฟครั้งที่ 4  สโมเลนสค์ครั้งที่ 2  นีเปอร์ตอนล่าง  เคียฟครั้งที่ 2 ค.ศ. 1944 นีเปอร์และคาร์เพเทียน  เลนินกราดและนอฟโกรอด  คอร์ซุน-เชฟเชนคอฟสกี  นาร์วา  หย่อมฮูเบอ  ไครเมีย  ยาช–คีชีเนฟ  คาเรเลีย  บากราติออน  ลวอฟและซานโดเมียร์ซ  ดอพเพลคอพฟ์  ยาช–คีชีเนฟครั้งที่ 2  บอลติก  ริกา  ทาลลินน์  มูนซุนด์  เมเมล  แดแบร็ตแซ็น  ช่องดูกลา  เบลเกรด  เพ็ตซาโมและคิร์เคเนส  เคอร์ลันด์  ฮังการี บูดาเปสต์ ค.ศ. 1945 วิสตูลาและโอเดอร์  พอซนาน  ปรัสเซียตะวันออก  เคอนิชส์แบร์ค  ไฮลีเกนไบล์  ซัมลันด์  พอเมอเรเนียตะวันออก  คอลเบิร์ก  โซลสติส  ไซลีเชีย  เบรสเลา  ทะเลสาบบอลอโตน  เวียนนา  ที่ราบสูงซีโลว์  ฮัลเบอ  เบอร์ลิน  เชโกสโลวาเกีย การสงครามทางเรือ: ทะเลบอลติก  ทะเลดำ  มหาสมุทรอาร์กติก 
ปฏิบัติการคูตูซอฟ เป็นหนึ่งในสองของการโจมตีตอบโต้กลับที่เปิดฉากโดยกองทัพแดงที่เป็นส่วนหนึ่งของปฏิบัติการรุกทางยุทธศาสตร์คูสค์ เริ่มขึ้นเมื่อวันที่ 12 กรกฎาคม ค.ศ. 1943 ในที่ดอนรัสเซียตอนกลาง เข้าปะทะกับกองทัพกลุ่มกลางของกองทัพแวร์มัคท์ของเยอรมัน ปฏิบัติการนี้ถูกตั้งชื่อมาจากนายพล มีฮาอิล คูตูซอฟ นายพลชาวรัสเซียที่มีชื่อเสียงด้วยการปกป้องรัสเซียจากจักรพรรดินโปเลียนในช่วงการรุกรานรัสเซียของฝรั่งเศสในปี ค.ศ. 1812 ปฏิบัติการคูตูซอฟเป็นส่วนหนึ่งในสองปฏิบัติการขนาดใหญ่ของโซเวียตที่เปิดฉากเพื่อทำการตอบโตต่อปฏิบัติการซิทาเดล ปฏิบัติการได้เริ่มขึ้นในวันที่ 12 กรกฎาคมและสิ้นสุดลงในวันที่ 18 สิงหาคม ค.ศ. 1943 ด้วยการเข้ายึดครอง Orel และการล่มสลายของ Orel bulge
ทหารพระนเรศวร

ไม่พบไฟล์เสียง "ThaharnPhraNaresuan.ogg" เป็นเพลงปลุกใจ ประพันธ์ทำนองโดย ท่านผู้หญิงพวงร้อย อภัยวงศ์ ออกจำหน่ายเมื่อปี พ.ศ. ๒๕๑๕
เนื้อร้อง

คำร้อง: ท่านผู้หญิงพวงร้อย อภัยวงศ์
ทัศนียภาพของเสียง

R. Murray Schafer ให้นิยามทัศนียภาพของเสียง (อังกฤษ:Soundscape) ไว้ว่า ทัศนียภาพของเสียง คือ เสียงหรือการรวมกันของเสียงที่เกิดขึ้นจากสิ่งแวดล้อมสรรค์สร้างที่อยู่แวดล้อม การศึกษาทัศนียภาพของเสียงเป็นหัวข้อย่อยของระบบนิเวศเชิงเสียง โดยสามารถหมายถึงสภาพแวดล้อมเชิงเสียงตามธรรมชาติ (กล่าวคือเสียงธรรมชาติ ประกอบด้วยเสียงสัตว์ เสียงลมฟ้าอากาศ หรือเสียงอื่นๆ) และเสียงสภาพแวดล้อมโดยฝีมือมนุษย์ (ผ่านทางงานนิพนธ์ดนตรีหรือการออกแบบเสียง , หรือผ่านทางกิจกรรมอื่นๆ ของมนุษย์ รวมไปถึงการสนทนา การทำงาน และเสียงเครื่องจักรกลซึ่งเป็นผลเนื่องมาจากการใช้เทคโนโลยีเชิงอุตสาหกรรม)
ชลธาร อ.พิริยะภิญโญ

| ชลธาร อ> พิริยะภิญโญ |
| --- | --- |
เกิด: สุริยา ตาตะคุน 25 มกราคม พ.ศ. 2528 (39 ปี)
ชลธาร อ.พิริยะภิญโญ นักมวยสากลชาวไทยในรุ่นเฟเธอร์เวท มีชื่อจริงว่า สุริยา ตาตะคุน มีชื่อเล่นว่า "กลาง" เกิดเมื่อวันที่ 25 มกราคม พ.ศ. 2528 ที่อำเภออำนาจเจริญ จังหวัดอุบลราชธานี (ปัจจุบันคือ จังหวัดอำนาจเจริญ) สังกัดอยู่กับค่ายมวยไพรอนันต์ ของวิชิต ไพรอนันต์ ที่จังหวัดชลบุรี
ชลธารเคยเป็นแชมป์ ABCO และแชมป์ WBO เอเชียแปซิฟิก ในรุ่นเฟเธอร์เวท มาก่อน มีสถิติการชกป้องกันแชมป์ไว้ได้หลายครั้ง โดยที่ไม่เคยแพ้หรือเสมอมาก่อน โดยได้ชิงแชมป์โลกของสมาคมมวยโลก (WBA) ในรุ่นเฟเธอร์เวท กับคริส จอห์น แชมป์โลกชาวอินโดนีเซียที่ไม่เคยแพ้ใครมาก่อนเช่นเดียวกัน ในวันที่ 9 พฤศจิกายน พ.ศ. 2555 ที่โรงแรมมารีนาเบย์แซนส์ ประเทศสิงคโปร์ ผลปรากฏว่า ชลธารเป็นฝ่ายแพ้คะแนนไปอย่างเอกฉันท์ 117-111, 119-109, 119-109
ต่อมาในวันที่ 23 พฤศจิกายน พ.ศ. 2557 ชลธารได้มีโอกาสขึ้นชิงแชมป์โลกอีกครั้ง โดยเป็นการชกภาคบังคับ กับ วาซีล โลมาเชนโก เจ้าของตำแหน่งแชมป์โลกองค์กรมวยโลก (WBO) รุ่นเฟเธอร์เวท ชาวยูเครน ที่เวทีมวยชั่วคราว ภายในโคไทอารีนา เดอะเวเนเชี่ยนมาเก๊า มาเก๊า ร่วมรายการกับ แมนนี่ ปาเกียว ป้องกันตำแหน่งแชมป์โลกกับ คริส อัลเกรี ผลปรากฏว่าชลธารแพ้คะแนนไปอย่างขาดลอยเป็นเอกฉันท์ด้วยคะแนน 120-107 ทั้ง 3 เสียง โดยในปลายยกที่ 4 ชลธารถูกชกล้มไปให้กรรมการนับ 8 นับเป็นการถูกชกล้มครั้งแรกในชีวิตการชกมวยของชลธารด้วย
และต่อมาในวันที่ 16 กรกฎาคม พ.ศ. 2559 (ตรงกับเวลาในประเทศไทย 17 กรกฎาคม) ก็ได้มีโอกาสชิงแชมป์อีกครั้ง ในการชิงแชมป์เฉพาะกาล WBO รุ่นจูเนียร์ไลท์เวท กับ มิเกล เบร์เซลต์ เจ้าของตำแหน่งชาวเม็กซิกัน ที่ประเทศเม็กซิโก แต่ก็เป็นฝ่ายแพ้น็อกไปในยกที่ 4 จึงถือว่าเป็นนักมวยชาวไทยคนหนึ่งที่มีโอกาสชิงแชมป์โลกถึง 3 ครั้ง แต่ไม่ประสบความสำเร็จเลย
หลังจากชิงแชมป์โลกไม่สำเร็จ ชลธารหันไปชกมวยไทยต่อ โดยะขึ้นชกในรายการศึกยอดมวยไทยรัฐ โดยการจัดของ ทรงชัย รัตนสุบรรณ  โดยชกครั้งแรกในรายการศึกยอดมวยไทยรัฐ แพ้ทีเคโอในยกที่ 4 เรือนไทย นาย่าปาร์ควิว เมื่อวันที่ 11 มีนาคม พ.ศ. 2560
ชื่ออื่น

ชลธาร อ.อุกฤษณ์
ชลธาร ศิษย์โสธร (ชื่อชกมวยไทย)
แหล่งข้อมูลอื่น

สถิติการชก
ทหารจิงโจ้

สำหรับความหมายอื่น ดูที่ จิงโจ้ (แก้ความกำกวม)
| ทหารจิงโจ้ |
| --- | --- |
ทหารจิงโจ้แต่งกายอย่างสกอต ในภาพเข้าใจว่าคือเจ้าจอมมารดาเขียน
ประเทศ: สยาม
ขึ้นต่อ: พระมหากษัตริย์สยาม
รูปแบบ: ทหารรักษาพระองค์ฝ่ายใน
ขึ้นกับ: กรมโขลน
กองบัญชาการ: พระบรมมหาราชวัง กรุงเทพมหานคร
ทหารจิงโจ้ หรือโดยย่อว่า จิงโจ้ เป็นชื่อเรียกทหารหญิงในรัชสมัยพระบาทสมเด็จพระจอมเกล้าเจ้าอยู่หัว อยู่ในสังกัดกรมโขลน เมื่อใดที่พระบาทสมเด็จพระเจ้าอยู่หัวจะเสด็จพระราชดำเนินแปรพระราชฐาน จะโปรดเกล้าให้เจ้าจอมตัวโปรดตามเสด็จด้วย เรียกว่า "นางนายทหารรักษาพระองค์" ทรงให้มีการหัดโขลนซึ่งคือสตรีที่ทำหน้าที่คล้ายตำรวจคอยดูแลความสะดวกในพระบรมมหาราชวังไปเป็นทหาร เดิมเรียกว่า "ทหารหญิง" แต่งกายด้วยอาภรณ์สีแดง กางเกงขายาวสีแดง นุ่งกระโปรงลายสกอต ชายเสื้อยาวถึงเข่า สวมหมวกแก๊ปทรงสูง และมีกระเป๋าหน้าท้องด้านหน้า แต่จากเครื่องแต่งกายที่ดูรุงรัง พระบาทสมเด็จพระจุลจอมเกล้าเจ้าอยู่หัวทรงเรียกทหารหญิงเหล่านี้ว่า "จิงโจ้"
นอกจากนี้ทหารจิงโจ้ยังใช้รูปแบบคำสั่งที่แตกต่างไปจากทหารอื่น ๆ เช่น วันทยาวุธ จะใช้คำว่า จิงโจ้กัด, บ่าอาวุธ จะใช้ว่า จิงโจ้หยุด และเรียบอาวุธ จะใช้ว่า จิงโจ้นอน เป็นต้น
เจ้าจอมมารดาเขียน, ท้าววรจันทร์ (เจ้าจอมมารดาวาด) และท้าววนิดาพิจาริณี (เจ้าจอมมารดาสุ่น) สวมชุดทหารจิงโจ้ ผัดหน้า และทัดดอกไม้อย่างนางละคร
ในโคลงดั้นเรื่อง โสกันต์ พระราชนิพนธ์ในพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2415 กล่าวถึงทหารจิงโจ้ไว้ ความว่า
| 0 | 1 | 2 |
| --- | --- | --- |
| ๏ จิงโจ้ยืนเรียบร้อย |  | ริมถนน |
| เสื้อจีบชายกระจาย |  | สุกจ้า |
| 0 | 1 | 2 |
| --- | --- | --- |
| ถือปืนทั่วทุกคน |  | พล่องแพล่ง |
| นายดาบเดินด้อมถ้า |  | ถ่องถนน |
| 0 | 1 | 2 |
| --- | --- | --- |
| ๏ ขบวนเดินเป็นระเบียบคล้อย |  | คลาไป |
| พิณพากย์ทุกวงตี |  | สนั่นก้อง |
| 0 | 1 | 2 |
| --- | --- | --- |
| จิงโจ้เมื่อถึงใคร |  | คำนับ |
| เสียงจิงโจ้กัดร้อง |  | เร่าเร้ารุมระงม |
ทหารจิงโจ้ถูกยกเลิกเมื่อใดไม่เป็นที่ปรากฏ
ดูเพิ่ม

กรมโขลน
ท่าอากาศยานต้าหลี่

ท่าอากาศยานต้าหลี่ หรือ ท่าอากาศยานต้าหลี่ฮวงเฉ่าป้า (จีนตัวย่อ: 大理机场; จีนตัวเต็ม: 大理機場; พินอิน: Dàlǐ Jīchǎng) (IATA: DLU, ICAO: ZPDL) เป็นท่าอากาศยานในต้าหลี่ มณฑลยูนนาน ประเทศจีน โดยอยู่ชานเมืองเมืองเซี่ยกวานของนครระดับอำเภอต้าหลี่
สายการบินและจุดหมายปลายทาง

| สายการบิน | จุดหมายปลายทาง   |
| --- | --- |
แอร์ไชน่า: ปักกิ่ง, เฉิงตู, ฉงชิ่ง, เหอเฟย์, เจิ้งโจว
Beijing Capital Airlines: ซีอาน
ไชนาอีสเทิร์นแอร์ไลน์: เป่ย์จิง-ต้าซิง, ฉางชา, เฉิงตู, กว่างโจว, คุนหมิง, หนานจิง, ซ่างไห่-หงเฉียว, อู่ฮั่น, ซีอาน
ไชนาเซาเทิร์นแอร์ไลน์: กว่างโจว
ไชนาเซาเทิร์นแอร์ไลน์ ดำเนินงานโดย ฉงชิ่งแอร์ไลน์: ฉงชิ่ง, กุ้ยหลิน, กุ้ยหยาง, คุนหมิง, หนานชาง, หนานหนิง, ผูเอ่อร์
ลัคกี้แอร์: เหมียนหยาง, สิบสองปันนา
ทิเบตแอร์ไลน์: ชางหยวน, เฉิงตู
ตำราทองคำ

ริซาละห์ ซะฮะบียะห์(ตำราทองคำ) คือตำราที่เกี่ยวกับเรื่องราวสุขภาพและการรักษาโรค ซึ่งมาจากท่านอิมามริฎอ(อฺ) อิมามท่านที่แปดของบรรดาชีอะห์ ตำราดังกล่าวถูกเขียนจากการร้องขอของคอลีฟะห์ในยุคสมัยนั้น คือ มะอฺมูน ตำราดังกล่าวถือเป็นแหล่งข้อมูลทรงคุณค่าเกี่ยวกับแพทย์ และถูกเรียกว่าริซาละห์ ซะฮะบียะห์(หมายถึง การบันทึกความรู้ทองคำ)เนื่องจากเขียนด้วยน้ำหมึกทองคำตามคำสั่งของมะอฺมูน ควรรู้ว่าสายรายงานของตำราฉบับนี้คือ มุฮัมหมัด อิบนิ ญุมฮูร อัมมี หรือ ฮุเซ็น อิบนิ มุฮัมหมัด นูฟิลี ซึ่งถูกยืนยันความน่าเชื่อถือในการรายงานเป็นที่เรียบร้อยแล้วโดย นะญาชี
หนังสือเล่มนี้ประกอบด้วยสาขาวิชาความรู้เช่น มิญชวิทยา จิตวิทยา เคมี พยาธิวิทยา ตามคำสั่งสอนที่อยู่ในตำราเล่มนี้มนุษย์จะมีสุขภาพที่ดีได้กับสิ่งเหล่านี้ คือ เลือด (blood) น้ำดีดำ (black bile) น้ำดีเหลือง (yellow bile) และเสมหะ (phlegm) ซึ่งมีบทบาทสำคัญต่อร่างกายของมนุษย์ ตับคืออวัยวะที่สำคัญ ในการดูแลรักษาและผลิตสิ่งที่มนุษย์มีความจำเป็นต่อมัน ท่านอิมามริฎอ(อฺ)ได้กล่าวถึงร่างกายว่า “ร่างกายเปรียบเสมือนระบบการปกครองหนึ่งที่ถูกปกครองโดยราชาและนั่นคือหัวใจ โดยมีเลือด ร่างกาย และสมองเป็นผู้อยู่ภายใต้บัญชา
ผู้เขียน

ตำราฉบับนี้ถูกเขียนโดยท่านอิมามริฎอ(อฺ)ทายาท คนที่เจ็ดของท่านศาสดา(ศ็อลฯ) และอิมามท่านที่แปดของบรรดาชีอะห์สิบสองอิมาม ท่านเกิดเมื่อวันที่ ๑๑ ซุลเกาะอฺดะฮ์ ภายในบ้านของอิมามมูซากาเซ็ม(อิมามท่านที่เจ็ด) (อฺ) ณ เมืองมะดีนะ ท่านถูกเรียกตัวไปยังเมืองคุราซานโดยคอลีฟะฮ์มะอฺมูน  ในที่สุดท่านถูกวางยาพิษโดยมะอฺมูนจนเสียชีวิต และถูกฝังอยู่ ณ เมืองมัชัด ปัจจุบันเมืองมัชฮัดเป็นหนึ่งในเมืองที่มีความสำคัญมากที่สุดและมีผู้คนมากมายจากทั่วโลกไปซียาเราะห์กุโบร์ของท่าน
ข้อสงสัยในสายรายงาน

สายรายงานของตำราฉบับนี้เป็นที่สงสัยในหมู่ผู้รู้ริญาลและฮาดิษ อาทิ ท่านอัลลามะฮ มัจลิซี
เรื่องราว

วังของคอลีฟะห์มะอฺมูนเป็นศูนย์กลางการค้นคว้าวิชาการและปรัชญา มีบรรดาผู้รู้จำนวนมากรวมตัวกันที่นั่น
หนึ่งในหัวข้อที่มีการวิจัยเกิดขึ้น คือเรื่องร่างกายของมนุษย์ ซึ่งมีนักวิทยาศาสตร์มากมายเข้าร่วมด้วย อาทิ Jabril ibn Bukhtishu และ Masawaiyh ครั้งหนึ่งผู้เข้าร่วมได้ทำการถกเถียงเกี่ยวกับโครงสร้างของมนุษย์ และประเภทของอาหารต่าง ๆ ในระหว่างนั้นท่านอิมามริฎอ(อฺ)ทำเพียงนิ่งเงียบ จากนั้นมะอฺมูนจึงขอให้อิมามแสดงความรู้ของตนเกี่ยวกับเรื่องนี้ ท่านอิมาม(อฺ)จึงกล่าวตอบว่า
นอกเหนือจากวิชาความรู้ต่าง ๆ ได้รับจากบรรพบุรุษของฉัน และหลังจากที่ฉันได้ทำการทดลองเองจนมีความรู้ไปยังทุกสิ่งอย่างอย่างถูกต้องลึกซึ่งจนไม่สามารถมีผู้ใดมองข้ามได้ ฉันจึงต้องแบ่งให้เป็นส่วนที่เท่าเทียมกัน และต้องเรียบเรียงนำเสนอให้ทุกคนได้รับรู้
หลังจากเหตุการณ์ดังกล่าวมะอฺมูนเรียกร้องให้ท่านอิมามริฎอ(อฺ)ให้ทำตามที่ตนขอ คือเขียนตำราเกี่ยวกับร่างกายของมนุษย์ ท่านอิมามริฎอ(อฺ)จึงเขียนตำรานี้ขึ้น และเพราะความสำคัญของเรื่องนี้มะอฺมูนมีคำสั่งให้ทำการบันทึกด้วยทองคำจึงเป็นที่มาของชื่อ “ริซาละห์ ซะฮะบียะห์”(ตำราทองคำ)
เนื้อหาของหนังสือ
ในเริ่มต้นท่านอิมามริฎอ(อฺ)ได้เปรียบร่างกายของมนุษย์เหมือนประเทศหนึ่งซึ่งมีหัวใจเป็นผู้ปกครอง และเส้นเลือดเป็นคือผู้บริหาร และส่วนต่าง ๆ ของร่างกาย คือส่วนที่อยู่ภายใต้การปกครองของหัวใจ   มือและขาทั้งสอง ตา ปาก ลิ้น สองหู คือมิตรสหาย ท้องและหน้าอกคือขุมทรัพย์
จากนั้นท่านอธิบายถึงแนวทางและขนาดที่ถูกต้องในการกินการดื่ม ท่านยังคงชี้ให้เห็นถึงหนทางในการป้องกันโรคต่าง ๆ ที่จะเข้าสู่ร่างกายของมนุษย์ ที่เกิดขึ้นจากการเปลี่ยนแปลงของดิน ฟ้า อากาศ  มนุษย์ควรจะพักผ่อนอย่างไร ควรดูแลสุขภาพของช่องปากและฟันอย่างไร
نام رضا در عربی
ดับเบิลยูดับเบิลยูอีเฮลอินเอเซล

สำหรับthe professional wrestling match ดูที่ Hell in a Cell
| ดับเบิลยูดับเบิลยูอี เฮลอินเอเซล |
| --- | --- |

ข้อมูล
สมาคม: WWE
ค่าย: Raw (2009–2010, 2016) SmackDown (2009–2010, 2017–present) ECW (2009)
จัดครั้งแรก: Hell in a Cell (2009)
ประเภท แมทช์การปล้ำ: Hell in a Cell match
ดับเบิลยูดับเบิลยูอี เฮลอินเอเซล เป็นรายการ เพย์-เพอร์-วิวของมวยปล้ำอาชีพ[โปรดขยายความ] ของสมาคม WWE จัดขึ้นครั้งแรกเมื่อวันที่ 4 ตุลาคม ค.ศ. 2009 ที่ Newark, New Jersey เป็นรายการที่มาแทนดับเบิลยูดับเบิลยูอี โนเมอร์ซี่ ในช่วงต้นเดือนตุลาคมตามปฏิทินรายการ เพย์-เพอร์-วิวของ WWE ในปี ค.ศ. 2012 รายการนี้ถูกย้ายไปในปลายเดือนตุลาคม และให้มีศึกเดียวในเดือนตุลาคม ในปี ค.ศ. WWE ได้วางผังรายการดับเบิลยูดับเบิลยูอี แบทเทิลกราวด์ ไว้ในช่วงต้นเดือนตุลาคม
โดยมีเอกลักษณ์ของศึกนี้เป็นแมทช์การปล้ำเฮลอินเอเซล มีความสูงของกรงเหล็กถึง 20 ฟุต หลังคาปิดล้อมรอบเวทีมวยปล้ำ
วันที่และสถานที่ของเฮลอินเอเซล

| ศึก | วันที่ | เมือง | สถานที่ | คู่เอก |
| --- | --- | --- | --- | --- |
| Hell in a Cell (2009) | October 4, 2009 | Newark, New Jersey | Prudential Center | D-Generation X (Shawn Michaels and Triple H) vs. The Legacy (Cody Rhodes and Ted DiBiase) in a Tornado tag team Hell in a Cell match |
| Hell in a Cell (2010) | October 3, 2010 | Dallas, Texas | American Airlines Center | Kane (c) vs. The Undertaker in a Hell in a Cell match for the World Heavyweight Championship |
| Hell in a Cell (2011) | October 2, 2011 | New Orleans, Louisiana | New Orleans Arena | John Cena (c) vs. Alberto Del Rio vs. CM Punk in a Triple threat Hell in a Cell match for the WWE Championship |
| Hell in a Cell (2012) | October 28, 2012  | Atlanta, Georgia | Philips Arena | CM Punk (c) vs. Ryback in a Hell in a Cell match for the WWE Championship |
| Hell in a Cell (2013) | October 27, 2013 | Miami, Florida | American Airlines Arena | Randy Orton vs. Daniel Bryan in a Hell in a Cell match for the vacant WWE Championship with Shawn Michaels as special guest referee |
| Hell in a Cell (2014) | October 26, 2014 | Dallas, Texas | American Airlines Center | Seth Rollins vs. Dean Ambrose in a Hell in a Cell match |
| Hell in a Cell (2015) | October 25, 2015 | Los Angeles, California | Staples Center | The Undertaker vs. Brock Lesnar in a Hell in a Cell match |
| Hell in a Cell (2016) | October 30, 2016 | Boston, Massachusetts | TD Garden | Sasha Banks (c) vs. Charlotte in a Hell in a Cell match for the WWE Raw Women's Championship |
| Hell in a Cell (2017) | October 8, 2017 | Detroit, Michigan | Little Caesars Arena | Shane McMahon vs. Kevin Owens in a Hell in a Cell match |
| Hell in a Cell (2018) | September 30, 2018 | Nashville, Tennessee | AT&T Center | Roman Reigns  vs. Braun Strowman in a  Hell in a Cell match for the WWE Universal Championship |